pythainlp/thai_wikipedia_clean_20230101 huggingface dataset:
เขาว่างเว้นจากการเป็น ส.ส.ไป 2 สมัย และกลับมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรครวมไทย ซึ่งเขาเป็นกรรมการบริหารพรรค ต่อมายุบรวมเป็นพรรคเอกภาพ และครั้งที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จนกระทั่งในปี พ.ศ. 2535 พรรคเอกภาพยุบรวมเข้าเป็นพรรคสามัคคีธรรม และเขาก็ได้รับเลือกตั้งอีกเป็นสมัยที่ 5 ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 ต่อมาในปีเดียวกันได้มีการเปลี่ยนชื่อพรรคเป็นพรรคเทิดไท และสมาชิกส่วนใหญ่ลาออกไปตั้งพรรคการเมืองขึ้นใหม่ ในชื่อว่า "พรรคประชาชนไทย" และสุพจน์ ก็เข้าร่วมงานกับพรรคการเมืองใหม่นี้ด้วย โดยรับตำแหน่งรองหัวหน้าพรรค และต่อมาเปลี่ยนชื่อเป็น "พรรคเสรีธรรม" และเขาก็ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 เป็น ส.ส.สมัยที่ 6
สุพจน์ ตั้งตระกูล
การระบาดทั่วของโคโรนาไวรัสในประเทศนิวซีแลนด์ พ.ศ. 2563
การระบาดทั่วของโคโรนาไวรัสในประเทศเยอรมนี พ.ศ. 2563
การระบาดทั่วของโคโรนาไวรัสในประเทศแคนาดา พ.ศ. 2563
การระบาดทั่วของโคโรนาไวรัสในประเทศอิตาลี พ.ศ. 2563
การระบาดทั่วของโคโรนาไวรัสในประเทศเม็กซิโก พ.ศ. 2563
การระบาดทั่วของโคโรนาไวรัสในสหรัฐ พ.ศ. 2563
การระบาดทั่วของโคโรนาไวรัสในประเทศญี่ปุ่น พ.ศ. 2563
จิวเวลรี่ เทรด เซ็นเตอร์
การระบาดทั่วของโควิด-19 ในประเทศทาจิกิสถาน
การระบาดทั่วของไวรัสโคโรนา พ.ศ. 2562–2563 ได้เริ่มต้นขึ้นที่ประเทศทาจิกิสถาน โดยกรณีผู้ป่วยต้นปัญหาในดูชานเบและคูจานด์ได้รับการยืนยัน เมื่อวันที่ 30 เมษายน พ.ศ. 2563
เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าไวรัสโคโรนาสายพันธุ์ใหม่ เป็นสาเหตุของอาการป่วยในระบบทางเดินหายใจของผู้ป่วยจำนวนมากในเมืองอู่ฮั่น มณฑลหูเป่ย์ ประเทศจีน ซึ่งได้มีรายงานเหตุต่อองค์การอนามัยโลก เมื่อวันที่ 31 ธันวาคม พ.ศ. 2562 อัตราป่วยตายของผู้ป่วยโรค COVID-19 นั้นต่ำกว่าโรคซาร์สในปี พ.ศ. 2546 มาก แต่การแพร่เชื้อมีมากกว่า โดยมีจำนวนรวมของผู้เสียชีวิตมากอย่างมีนัยสำคัญ
กุมภาพันธ์ 2563.
ในวันที่ 10 กุมภาพันธ์ เที่ยวบินเช่าเหมาลำของสายการบิน ซอมอนแอร์  บินไปยังนครอู่ฮั่น มณฑลหูเป่ย์ ประเทศจีน เพื่ออพยพพลเมืองห้าสิบสี่คนของทาจิกิสถาน โดยเที่ยวบินขาไปได้ขนส่งสินค้าเพื่อมนุษยธรรมรวมทั้งเวชภัณฑ์จากทาจิกิสถานไปยังอู่ฮั่น ในวันที่ 13 กุมภาพันธ์มีการพิมพ์เผยแพร่แนวทางปฏิบัติและข้อเสนอแนะขององค์การอนามัยโลก 13,000 ฉบับเพื่อลดความเสี่ยงของการติดเชื้อไวรัสโคโรนาให้กับประชาชนทาจิกิสถาน ในเวลานั้นประชาชนกว่า 900 คนที่เดินทางมาถึงทาจิกิสถานจากประเทศจีน ได้รับการดูแลโดยแพทย์ในโรงพยาบาลของทาจิกิสถาน ไม่มีรายงานผู้ป่วยจากไวรัสโคโรนา เมื่อวันที่ 21 กุมภาพันธ์ ประธานาธิบดีเอมอมาลี ราห์มอน  ได้รับข้อความจากประธานาธิบดีสี จิ้นผิง แห่งประเทศจีน กล่าวขอบคุณ ราห์มอนที่ให้การสนับสนุนในความเกี่ยวเนื่องกับการระบาดของโรคไวรัสโคโรนา เมื่อวันที่ 21 กุมภาพันธ์ประชาชนทาจิกิสถาน 1,066 คนที่เดินทางมาจากประเทศจีนหลังจากวันที่ 1 กุมภาพันธ์ถูกนำตัวส่งโรงพยาบาลโรคติดเชื้อเพื่อกักกัน ซึ่ง 577 คนได้รับอนุญาตให้ออกจากโรงพยาบาลแล้ว ไม่มีกรณียืนยันของผู้ป่วยไวรัสโคโรนาในการกักกัน ในวันที่ 26 กุมภาพันธ์ พลเมืองทาจิกิสถานหกสิบสามคน (นักเรียนชาวทาจิกิสถานสี่สิบหกคนจากอู่ฮั่นและลูกเรือสิบเจ็ดคนของเที่ยวบินเช่าเหมาลำของ ซอมอนแอร์ ที่ถูกส่งไปดำเนินการอพยพในวันที่ 11 กุมภาพันธ์) ได้รับอนุญาตให้ออกจากโรงพยาบาลที่ถูกกักกัน ไม่มีผู้ใดที่แสดงอาการของโรคคล้ายไข้หวัดใหญ่ เมื่อวันที่ 24 กุมภาพันธ์ประชาชนชาวทาจิกิสถาน 1,148 คนที่เดินทางมาถึงทาจิกิสถานจากประเทศจีนถูกกักกัน ซึ่ง 955 คนได้รับอนุญาตให้ออกจากโรงพยาบาลแล้ว
ทาจิกิสถานในขั้นต้น ห้ามการเดินทางเข้าประเทศของประชาชนใน 35 ประเทศรวมถึงสหราชอาณาจักร สหรัฐอเมริกา และแคนาดา ในวันที่ 3 มีนาคม 2563 ทาจิกิสถานผ่อนปรนมาตรการห้ามลงเหลือเพียงห้าประเทศ ได้แก่ จีน อิหร่าน อัฟกานิสถาน เกาหลีใต้ และอิตาลี วันที่ 4 มีนาคมมีสุเหร่าบางส่วนในเมืองหลวงดูชานเบได้ขอให้ผู้ละหมาดไม่เข้าร่วมในพิธีละหมาดวันศุกร์ ความเร่งรีบในการกักตุนอาหารนำไปสู่การปรับขึ้นราคาและการขาดแคลนแป้งสาลีและสินค้าหลักอื่น ๆ วันที่ 5 มีนาคมกระทรวงสาธารณสุขและสวัสดิการสังคมกล่าวว่า มีอาหารในทาจิกิสถานเพียงพอเพื่อเลี้ยงประชากรของประเทศเป็นเวลาสองปี ประธานาธิบดีเอมอมาลี ราห์มอน รับรองว่าทาจิกิสถานไม่จำเป็นต้องตื่นตระหนกซื้ออาหาร แต่การกักตุนยังคงดำเนินต่อไป ทาจิกิสถานขอให้ประชาชนหลีกเลี่ยงการชุมนุมสาธารณะและการเข้าร่วมพิธีในมัสยิด ณ วันที่ 10 มีนาคม พลเมืองทาจิกิสถาน 1,583 คนที่มาจากประเทศจีน เกาหลีใต้ ญี่ปุ่น อิตาลี อิหร่าน และอัฟกานิสถานหลังจากวันที่ 1 กุมภาพันธ์ถูกกักกัน ซึ่ง 1,147 คนได้รับอนุญาตให้ปล่อยตัวแล้ว ไม่มีการยืนยันกรณีผู้ป่วยจากไวรัสโคโรนาในประเทศ
เมื่อวันที่ 18 มีนาคมไม่มีกรณีผู้ป่วยยืนยันที่มีการติดเชื้อไวรัสโคโรนาในทาจิกิสถาน และกำหนดที่จะเฉลิมฉลองปีใหม่หรือเทศกาลเนารูซ  ไม่ได้ถูกยกเลิก ในช่วงปลายเดือนมีนาคมการปิดชายแดนในรัสเซียและเอเชียกลาง ทำให้แรงงานอพยพตามฤดูกาลชาวทาจิกิสถานไม่สามารถไปทำงานได้ ณ วันที่ 18 มีนาคมมีพลเมืองชาวทาจิกิสถานจำนวน 1,890 คนที่เดินทางมาจากต่างประเทศหลังจากวันที่ 1 กุมภาพันธ์ถูกกักกันซึ่ง 1,426 คนได้รับอนุญาตให้ออกจากโรงพยาบาลแล้ว กระทรวงสาธารณสุขเรียกร้องให้ประชาชนของประเทศ "ไม่ต้องเชื่อเรื่องเท็จใด ๆ ที่เกี่ยวข้องกับการยืนยันกรณีผู้ป่วยไวรัสโคโรนาในทาจิกิสถาน" เมื่อวันที่ 23 มีนาคม มีประชาชนเดินทางมาจากต่างประเทศจำนวน 5,038 คนที่ถูกนำเข้าสู่กระบวนการกักกันและ 1,981 คนได้รับอนุญาตให้ออกจากโรงพยาบาล โดยมี 3,057 คน (รวม 107 คนที่มีสัญชาติต่างประเทศ) ถูกกักกัน ไม่มีการยืนยันกรณีผู้ป่วยจากไวรัสโคโรนาในประเทศ ศูนย์สุขภาพในเมืองอิสติกลอล  ทางตอนเหนือของทาจิกิสถานกำลังเตรียมการกักกันชาวทาจิกิสถานที่เดินทางมาจากต่างประเทศ หมายเลขสายด่วน 24 ชั่วโมง (511) ถูกเปิดใช้งานโดยศูนย์ข้อมูลป้องกันการเกิดวิกฤตภายใต้กระทรวงสาธารณสุขและการคุ้มครองทางสังคม เพื่อตอบคำถามทั่วไปจากประชาชนทาจิกิสถานที่เกี่ยวข้องกับปัญหาจากไวรัสโคโรนา ในวันที่ 26 และ 27 มีนาคมมีการจัดประชุมที่เกี่ยวข้องกับการเตรียมการเพื่อป้องกันการระบาดของโรคไวรัสโคโรนา ณ วันที่ 30 มีนาคม ประชาชน 6,159 คนทาจิกิสถานที่เดินทางมาจากต่างประเทศถูกกักกัน โดย 2,146 คนได้รับอนุญาตให้ออกจากโรงพยาบาลแล้ว 4,013 ราย ไม่มีการยืนยันกรณีผู้ป่วยจากไวรัสโคโรนาในประเทศ ในช่วงปลายเดือนมีนาคมมีรายงานที่ประธานาธิบดี เอมอมาลี ราห์มอน เข้าร่วมในงานชุมนุมขนาดใหญ่
ณ วันที่ 2 เมษายนมีรายงานยอดผู้ที่เดินทางเข้าประเทศทาจิกิสถาน 6,272 คนถูกกักกัน ซึ่ง 2,359 คนได้รับอนุญาตให้ออกจากโรงพยาบาลแล้ว และ 3,913 คนยังคงถูกกักกัน ไม่มีการยืนยันกรณีผู้ป่วยจากไวรัสโคโรนาในประเทศ เมื่อ 3 เมษายนแม้ว่าจะไม่มีคำสั่งตามกฎหมาย แต่การสวมใส่หน้ากากอนามัยกลายเป็นภาพที่คุ้นเคยในทาจิกิสถานรวมถึงในชนบทห่างไกล และโรงเรียนได้เปิดทำการหลังจากวันหยุดฤดูใบไม้ผลิ ในวันเดียวกันนั้นประธานาธิบดี ราห์มอน และประธานาธิบดีแห่งอุซเบกิสถาน ชัฟคัต มีร์ซีโยเยฟ ได้สนทนาทางโทรศัพท์รวมถึงได้พิจารณาในเรื่องการประสานงานเกี่ยวกับไวรัสโคโรนา ผู้ป่วยที่ถูกกักกันอายุ 60 ปีได้เสียชีวิตด้วยโรคปอดบวมในโรงพยาบาลกลางแห่งพื้นที่ จับบอร์ ราซุลอฟ  ในแคว้นซุกด์  และเจ้าหน้าที่ทางการแพทย์ที่รักษาผู้ป่วยได้รับการกักกัน ทำให้เกิดข่าวลือทางออนไลน์ว่าผู้ป่วยเสียชีวิตจากไวรัสโคโรนา แหล่งข่าวจากโรงพยาบาลกล่าวว่าก่อนเสียชีวิตผู้ป่วยมีผลทดสอบเป็นลบสำหรับไวรัสโคโรนา เมื่อวันที่ 6 เมษายน ผู้คนที่เดินทางมาถึงทาจิกิสถานจากต่างประเทศจำนวน 7,041 คนถูกกักตัว ซึ่ง 4,291 คนได้รับอนุญาตให้ออกจากโรงพยาบาลแล้วเหลือ 2,730 คนที่ยังถูกกักกัน เกือบ 3,000 คนได้รับการทดสอบสำหรับไวรัสโคโรนา ทุกคนมีผลตรวจเป็นลบ ไม่มีการยืนยันไวรัสโคโรนาในประเทศ สิบสามคนซึ่งถูกกักตัวในพื้นที่ จับบอร์ ราซุลอฟ ตั้งแต่วันที่ 5 เมษายนก็มีผลทดสอบไวรัสโคโรนาเป็นลบ โรงพยาบาลหกแห่งในเมืองคูจานด์  และอีกสิบสองแห่งในพื้นที่อื่นได้ถูกเตรียมไว้สำหรับกักกัน และการทดสอบไวรัสโคโรนาซึ่งทั้งหมดจะต้องดำเนินการโดยไม่คิดค่าใช้จ่าย ในวันที่ 9 เมษายน ประธานาธิบดี ราห์มอน ได้โทรศัพท์ถึงประธานาธิบดีแห่งคาซัคสถาน ฆาเซิม-โฌมาร์ต โตกาเยฟ โดยกล่าวถึงหัวข้อต่าง ๆ รวมถึงไวรัสโคโรนา ซึ่งคาซัคสถานระบุว่าตกลงจะส่งแป้งสาลีห้าหมื่นตันไปยังทาจิกิสถาน ในวันเดียวกันนั้นประธานาธิบดี ราห์มอน และประธานาธิบดีแห่งอุซเบกิสถาน มีร์ซีโยเยฟ จัดการสนทนาทางโทรศัพท์อีกครั้งรวมถึงอภิปรายเกี่ยวกับการประสานงานในเรื่องไวรัสโคโรนา เมื่อวันที่ 10 เมษายนผู้คนที่เดินทางมาถึงทาจิกิสถาน 7,367 คนจากต่างประเทศถูกกักตัวซึ่ง 5,482 ได้รับอนุญาตให้ออกจากโรงพยาบาลแล้วเหลือ 1,880 คนที่ยังถูกกักกันอยู่ เมื่อวันที่ 13 เมษายน รัฐมนตรีว่าการกระทรวงการต่างประเทศ ซิราจิดิน อัซลอฟ  พบกับหัวหน้าคณะผู้แทนสหภาพยุโรปประจำประเทศทาจิกิสถาน มาริลีน โจเซฟสัน  ซึ่งประกาศแผนการที่จะให้ความช่วยเหลือทาจิกิสถานเป็นจำนวน 48 ล้านยูโรเพื่อบรรเทาผลกระทบของการระบาด วันที่ 14 เมษายน นายนาซิม อาลิมซอดา  รัฐมนตรีว่าการกระทรวงสาธารณสุขและการคุ้มครองทางสังคมกล่าวว่าไม่มีการตรวจพบไวรัสโคโรนาในทาจิกิสถาน อาลิมซอดาอธิบายถึงการขาดการยืนยันผู้ป่วยโรคติดเชื้อไวรัสโคโรนาในทาจิกิสถานนั้น เป็นผลมาจากการกักกันอย่างต่อเนื่องกับทุกคนจากต่างประเทศที่เดินทางเข้าสู่ทาจิกิสถาน อันเนื่องมาจากอันตรายจากการแพร่เชื้อแบบไม่มีอาการ รัฐมนตรีว่าการกระทรวงสถานการณ์ฉุกเฉินของอุซเบกิสถานได้ส่งมอบความช่วยเหลือแก่ทาจิกิสถานซึ่งรวมถึง แป้งสาลีหนึ่งพันตัน น้ำยาฆ่าเชื้อ และยาปฏิชีวนะ ชุดป้องกันทางการแพทย์ ถุงมือ หน้ากาก รองเท้า แว่นตา และเครื่องช่วยหายใจ บริษัทพัฒนาไฟฟ้าพลังน้ำ ทาจิกกิดราอิเล็กทรามอนทาช  บริจาคชุดทดสอบไวรัสโคโรนา 20,000 ชุด เครื่องช่วยหายใจ 10 เครื่องและชุดป้องกันสำหรับแพทย์ 500 ชุด ให้กับหน่วยงานสาธารณสุขของดูชานเบ รวมมูลค่ากว่า 5 ล้านซอมอนี
เมื่อวันที่ 17 เมษายน มีผู้ที่เดินทางมาจากต่างประเทศ 7,871 คนได้ถูกกักกัน ซึ่ง 6,438 คนได้รับอนุญาตให้ปล่อยตัวแล้วและมี 1,523 คนยังคงถูกกักกัน ไม่มีการยืนยันกรณีป่วยจากไวรัสโคโรนาในบุคคลที่ถูกกักกัน โรคอื่น ๆ ที่มีการระบุในประชากรทั่วไป ได้แก่ ไข้หวัดใหญ่, ปอดบวม, ARVI (acute respiratory viral infection - การติดเชื้อไวรัสทางเดินหายใจเฉียบพลัน), โรคหอบหืด และไทฟอยด์ ประธานาธิบดีราห์มอนกล่าวสุนทรพจน์ต่อสมาชิกสมัชชาแห่งชาติทาจิกิสถาน ที่ได้รับการเลือกตั้งและได้รับการแต่งตั้งใหม่ ถึงการเผชิญกับสถานการณ์การระบาดของไวรัสโคโรนา จาลอลิดดิน อับดุลจับบาร์ซอดา  หัวหน้าแผนกกิจการภายในสำนักงานอัยการของดูชานเบ ล้มป่วยเมื่อวันที่ 15 เมษายนและเสียชีวิตในวันที่ 19 เมษายน กระทรวงสาธารณสุขกล่าวว่าเขาเสียชีวิตด้วยเชื้อ H1N1 และชี้ขาดอย่างชัดเจนว่าการเสียชีวิตไม่ได้เกิดจากไวรัสโคโรนาสายพันธุ์ใหม่ จากการรายงานของสถานีวิทยุ Radio Free Europe/Radio Liberty ภาคภาษาทาจิก  ร่างของอับดุลจับบาร์ซอดาได้ถูกดำเนินพิธีฝังโดยบุคลากรทางการแพทย์ในชุดอุปกรณ์ป้องกันพิเศษ แรงงานอพยพทาจิกิสถานในรัสเซียซึ่งปกติส่งรายได้ไปให้ครอบครัวของพวกเขาในทาจิกิสถาน จะไม่ได้รับการจ่ายค่าจ้างเนื่องจากเหตุการระบาดใหญ่ของไวรัสโคโรนาในรัสเซีย อิมาร์มุดดิน ซัตตารอฟ  เอกอัครราชทูตประเทศทาจิกิสถานประจำรัสเซีย ได้ร้องขอต่อผู้นำของบริษัทต่าง ๆ ในรัสเซีย เพื่อละเว้นการเลิกจ้างพนักงานชาวทาจิกิสถาน ประธานาธิบดีราห์มอน เรียกร้องให้ชาวมุสลิมในทาจิกิสถานไม่ถือศีลอดสำหรับเดือนรอมฎอน เพราะว่าการอดอาหารจะทำให้ผู้คนมีความเสี่ยงต่อโรคติดเชื้อมากขึ้น เมื่อวันที่ 23 เมษายนทาจิกิสถานปิดโรงเรียนเป็นเวลาสองสัปดาห์เพื่อป้องกันการแพร่กระจายของไวรัสโคโรนา และห้ามส่งออกธัญพืชชั่วคราวซึ่งเป็นมาตรการที่มุ่งคงระดับอุปทานภายในประเทศ ไม่มีรายงานผู้ป่วยไวรัสโคโรนาในทาจิกิสถาน ในเวลานั้นเขตแดนและมัสยิดของทาจิกิสถานถูกปิดลง ถึงวันที่ 27 เมษายนมีการทดสอบการติดเชิ้อสำหรับไวรัสโคโรนาในทาจิกิสถานแล้ว 4,100 กรณี กาลินา เพอร์ฟิลเยวา  ผู้แทนองค์การอนามัยโลกในดูชานเบ ซึ่งได้เคยยืนยันสถานะในขั้นต้น ที่รัฐบาลทาจิกิสถานแสดงว่าประเทศยังคงปลอดจากไวรัสโคโรนา ได้กล่าวว่า "เป็นไปไม่ได้ที่จะสรุปได้อย่างแน่นอนว่าไม่มีการติดเชื้อไวรัสโคโรนาในทาจิกิสถาน"
ในวันที่ 1 พฤษภาคมมีผู้ได้รับการยืนยันการติดเชื้อ 32 ราย โดย 17 รายอยู่ในดูชานเบ, 5 รายในเมืองในเขตการปกครองของสาธารณรัฐ  และอีก 10 รายอยู่ในแคว้นซุกด์
วันที่ 2 พฤษภาคม มีผู้ป่วยที่ยืนยันแล้ว 76 รายและผู้เสียชีวิตสองราย ทุกคนต้องสวมหน้ากากอนามัยเมื่อออกจากบ้าน วันที่ 3 พฤษภาคม นายกเทศมนตรีเมืองดูชานเบกล่าวว่ามีแผนจะสร้างโรงพยาบาลชั่วคราวซึ่งรักษาผู้ป่วยได้ 3,000 คน ในวันที่ 4 พฤษภาคม มีกรณีผู้ป่วยผู้ยืนยันเพิ่ม 102 ราย ซึ่งส่งผลให้มีผู้ป่วยยืนยันรวม 230 ราย โดยแบ่งเป็น 110 รายในดูชานเบ, 22 รายในเมืองในเขตการปกครองของสาธารณรัฐ, 7 รายในแคว้นปกครองตนเอง คูฮิสตอนี บาดัคชาน , 21 รายในแคว้นคัตลอน , 70 รายในแคว้นซุกด์ ทำให้มีผู้ป่วยยืนยันในทุกภูมิภาคของประเทศ
ในวันที่ 6 พฤษภาคม สหพันธ์ฟุตบอลทาจิกิสถาน  ได้ยืดเวลาหยุดการแข่งขันฟุตบอลภายในประเทศ ออกไปอย่างไม่มีกำหนด
วันที่ 8 มิถุนายน โยดการ์ ไฟซอฟ  ผู้บริหารของเขตปกครองตนเองคูฮิสตอนี บาดัคชาน ประกาศในการแถลงข่าว ณ ที่ทำการประจำภูมิภาคว่า จนถึงตอนนี้มีผู้เสียชีวิต 22 คนจากโรคติดเชื้อโควิด-19 ในพื้นที่ จำนวนนี้คิดเป็น 46% ของจำนวนผู้เสียชีวิตรวมทั้งประเทศทาจิกิสถาน
การสงเคราะห์ด้านมนุษยธรรม.
ความช่วยเหลือจากต่างประเทศ.
ประเทศเยอรมัน.
ตามคำร้องขออย่างเป็นทางการของกระทรวงสาธารณสุขและการคุ้มครองประชากรทางสังคมแห่งสาธารณรัฐทาจิกิสถาน  และได้รับการสนับสนุนทางการเงินจาก กระทรวงเพื่อความร่วมมือทางเศรษฐกิจและการพัฒนาของสหพันธ์สาธารณรัฐเยอรมนี  สาขาของกรรมาธิการฝ่ายสังคม ภายใต้สภาพระสังฆราชคาทอลิกแห่งเยอรมันในทาจิกิสถาน  ได้มอบความช่วยเหลือด้านมนุษยธรรมมูลค่าเกือบ 33,500 ยูโรแก่ 16 เมืองและเขตในประเทศทาจิกิสถาน
การบริจาคประกอบด้วยชุดสวมป้องกัน 2,000 ชุด, ชุดอุปกรณ์สุขอนามัย 810 ชุด และชุดอาหาร 400 ชุดเพื่อเสริมสร้างมาตรการป้องกันโรคโควิด-19
จีนได้ให้ความช่วยเหลือด้านมนุษยธรรมแก่ทาจิกิสถาน เพื่อสนับสนุนความพยายามของทาจิกิสถานในการบรรเทาและป้องกันโรค
พิธีส่งมอบความช่วยเหลือด้านมนุษยธรรมจัดขึ้นที่ชายแดนทาจิกิสถานในเขตปกครองตนเองคูฮิสตอนี บาดัคชาน ) เมื่อวันที่ 30 มีนาคม พ.ศ. 2563
ประเทศคาซัคสถาน.
เมษายน พ.ศ. 2563 ประธานาธิบดีแห่งคาซัคสถาน ฆาเซิม-โฌมาร์ต โตกาเยฟ ได้ตัดสินใจให้ความช่วยเหลือด้านมนุษยธรรมแก่ประเทศเพื่อนบ้านทั้งสอง ซึ่งรวมถึงมอบแป้งสาลี 5,000 ตันสำหรับแต่ละประเทศ ซึ่งมีมูลค่ามากกว่า 3 ล้านเหรียญสหรัฐ และการจัดหาอาหาร
ทั้งคีร์กีซสถานและทาจิกิสถานได้ยื่นขอสินเชื่อฉุกเฉินของกองทุนการเงินระหว่างประเทศ โดยเจ้าหน้าที่ของ IMF กล่าวว่าทาจิกิสถานอาจได้รับความช่วยเหลือเทียบเท่ากับโควตาของ IMF ซึ่งอยู่ที่ประมาณ 240 ล้านเหรียญสหรัฐ เพื่อนบ้านคีร์กีซสถาน ซึ่งได้รับเงินจากกองทุนไปแล้ว 121 ล้านเหรียญสหรัฐได้ขอให้เพิ่มทุนเป็นสองเท่าให้เท่ากับโควตาของประเทศเช่นกัน
ประเทศอุซเบกิสถาน.
อุซเบกิสถานให้ความช่วยเหลือด้านมนุษยธรรมแก่ทาจิกิสถานประมาณ 2.5 ล้านดอลลาร์ โดยส่งขบวนรถไฟสิบแปดตู้ที่บรรทุกแป้งสาลี 1,000 ตันและอุปกรณ์ป้องกันทางการแพทย์ รวมถึงน้ำยาฆ่าเชื้อ, เสื้อคลุม, ถุงมือ, แว่นตา และหน้ากากทางการแพทย์แบบใช้ครั้งเดียว เดินทางถึงกรุงดูชานเบ เมื่อวันที่ 9 เมษายน
ตามคำสั่งของประธานาธิบดี ในวันที่ 8 พฤษภาคม นักวิทยาไวรัสชาวอุซเบก 8 คนและอุปกรณ์ทางการแพทย์น้ำหนักรวม 10 ตันรวมทั้งเครื่องช่วยหายใจ 10 เครื่องถูกส่งไปยังทาจิกิสถาน
ในวันที่ 9 พฤษภาคม มีการส่งมอบตู้คอนเทนเนอร์สำหรับเป็นหน่วยบริบาลทางการแพทย์จำนวน 144 ตู้โดยทางรถไฟจากอุซเบกิสถาน ไปยังโรงพยาบาลชั่วคราวที่สนามกีฬาบอฟานดา  ในเมืองดูชานเบ
ความช่วยเหลือจากต่างประเทศที่เชื่อว่ามาจากในประเทศ.
มีการถกเถียงกันอย่างดุเดือดในประเด็น “ความช่วยเหลือเพื่อการกุศล” กับเวชภัณฑ์จาก "กลุ่มบริษัท อาเวสโต " ซึ่งเป็นบริษัทในท้องถิ่น โดยความช่วยเหลือด้านมนุษยธรรมของจีนสำหรับทาจิกิสถานที่ถูกจัดส่งมาเป็นตู้สินค้า ได้ถูกเผยแพร่เป็นภาพวิดีโอบนอินเทอร์เน็ต ซึ่งตราสัญลักษณ์มิตรภาพทาจิกิสถาน-จีนซึ่งเป็นของกลุ่มบริษัทดังกล่าวได้ปรากฏบนกล่องบรรเทาทุกข์
ผู้ใช้บริการเครือข่ายสังคมตกอยู่ในความขุ่นเคืองและการวิจารณ์อย่างรุนแรงต่อกลุ่มบริษัทดังกล่าว ซึ่งในความเห็นของฝ่ายตรงข้ามทางการเมืองระบุว่า ส่วนหนึ่งของการกระทำนั้นเป็นของผู้ใกล้ชิดของประธานาธิบดี และเป็นผู้ดำรงตำแหน่งประธานของวุฒิสภาทาจิกิสถาน
รายการดอกไม้ประจำจังหวัดของไทย
รายการต่อไปนี้เป็นรายการดอกไม้ประจำจังหวัดของประเทศไทย
รายการสัตว์น้ำประจำจังหวัดของไทย
สัตว์น้ำประจำจังหวัดของประเทศไทย มีที่มาจากนโยบายของกรมประมงที่ต้องการรักษาและฟื้นฟูความหลากหลายทางธรรมชาติของสัตว์น้ำที่กระจายอยู่ตามแหล่งน้ำต่าง ๆ ให้คงอยู่อย่างยั่งยืนคู่กับจังหวัดทุกจังหวัด ในเดือนธันวาคม พ.ศ. 2557 ทางกรมจึงสั่งการให้หน่วยงานที่เกี่ยวข้องของแต่ละจังหวัดแต่งตั้งคณะกรรมการขึ้นชุดหนึ่ง เพื่อค้นคว้าและสืบประวัติชนิดสัตว์น้ำในท้องถิ่นของจังหวัดนั้น ๆ แล้วพิจารณาคัดเลือกสัตว์น้ำหรือปลาประจำจังหวัด จังหวัดละ 1 ชนิด โดยให้มีความเป็นมาและเหตุผลในการคัดเลือกนั้น
อะซีร์ (ประเทศอิหร่าน)
ตึกสเตท
อับดุลลาฮ์ กึล
อับดุลลาฮ์ กึล  เป็นนักการเมืองตุรกีที่ดำรงตำแหน่งประธานาธิบดีคนที่ 11 ของตุรกีในตำแหน่งตั้งแต่ปี ค.ศ. 2007 ถึง ค.ศ. 2014 เขาเคยดำรงตำแหน่งนายกรัฐมนตรีมาสี่เดือนตั้งแต่ปี ค.ศ. 2002 ถึง ค.ศ. 2003
เอเชียนอินดอร์และมาร์เชียลอาตส์เกมส์ 2021
เอเชียนอินดอร์และมาเชียลอาร์ตสเกมส์ 2021  หรือชื่อที่เป็นทางการ เอเชียนอินดอร์ และมาร์เชียลอาร์ตสเกมส์ ครั้งที่ 6  หรือเป็นที่รู้จักในชื่อ กรุงเทพมหานคร–ชลบุรี 2021 เป็นการแข่งขันมหกรรมกีฬาในทวีปเอเชีย กำหนดจัดขึ้นที่กรุงเทพมหานครและชลบุรี ประเทศไทย จัดขึ้นระหว่างวันที่ 17-26 พฤศจิกายน พ.ศ. 2566
กรุงเทพมหานครและจังหวัดชลบุรีได้รับการคัดเลือกจากสภาโอลิมปิกแห่งเอเชียให้เป็นเจ้าภาพจัดการแข่งขันครั้งนี้ โดยพิธีลงนามสัญญาการเป็นเมืองเจ้าภาพได้จัดขึ้นเมื่อวันพฤหัสบดีที่ 23 เมษายน พ.ศ. 2563 ผ่านระบบการประชุมทางไกลเพื่อปฏิบัติตามมาตรการในการควบคุมการแพร่ระบาดของโรคติดเชื้อไวรัสโคโรนา (โควิด-19) ณ อาคารเฉลิมพระเกียรติ 7 รอบ พระชนมพรรษา การกีฬาแห่งประเทศไทย และสำนักงานใหญ่สภาโอลิมปิกแห่งเอเชีย รัฐคูเวต โดยมีพลเอกประวิตร วงษ์สุวรรณ รองนายกรัฐมนตรี และประธานคณะกรรมการโอลิมปิกแห่งประเทศไทยเป็นประธานในพิธีร่วมกับ ชีคอาหมัด อัล-ฟาฮัด อัล-ซาบาห์ ประธานสภาโอลิมปิกแห่งเอเชีย ร่วมกับ นายเกรียงยศ สุดลาภา รองผู้ว่าราชการกรุงเทพมหานคร และนายภัครธรณ์ เทียนไชย ผู้ว่าราชการจังหวัดชลบุรี ในฐานะเมืองเจ้าภาพร่วม
ในวันที่ 20 ตุลาคม พ.ศ. 2564 ทางสภาโอลิมปิกแห่งเอเชียได้ประกาศเลื่อนการจัดการแข่งขันไปยังวันที่ 17-26 พฤศจิกายน พ.ศ. 2566 ตามคำขอของคณะกรรมการโอลิมปิกแห่งประเทศไทย
เอเชียนบีชเกมส์ 2023
เอเชียนบีชเกมส์ 2023  เป็นการแข่งขันกีฬาเอเชียนบีชเกมส์ ครั้งที่ 6 กำหนดจัดขึ้นที่เมืองซานย่า ประเทศจีน การแข่งขันในครั้งนี้จะเป็นครั้งที่สองที่ประเทศจีนเป็นเจ้าภาพการแข่งขันเอเชียนบีชเกมส์ต่อจากเอเชียนบีชเกมส์ 2012 ที่เมืองไห่หยาง
ซาม มุรซี
ซาม ซายิด มุรซี (เกิดวันที่ 10 กันยายน ค.ศ. 1991) เป็นนักฟุตบอลผู้เล่นในตำแหน่งกองกลางตัวรับให้กับวีแกนแอทเลติกในแชมเปียนชิปและทีมชาติอียิปต์
มุรซีถูกปล่อยจากทีมเยาวชนของวุลเวอร์แฮมป์ตันวอนเดอเรอส์ และได้เข้าร่วมทีมเยาวชนของพอร์ตเวลใน ค.ศ. 2008 โดยเขาได้ลงเล่นนัดแรกในเดือนกุมภาพันธ์ ค.ศ. 2010 และได้เลื่อนขึ้นมาเล่นระดับอาชีพในฤดูร้อนปีเดียวกัน เขาขึ้นมาเป็นตัวหลักของทีมในฤดูกาล 2010–11 หลังจากที่ต่อสัญญาสองปี เขามีส่วนช่วยให้สโมสรเลื่อนชั้นจากลีกทูในฤดูกาล 2012–13 ต่อมาเขาเข้าร่วมเชสเตอร์ฟีลด์ในเดือนกรกฎาคม ค.ศ. 2013 และได้ลงเล่นในรอบชิงชนะเลิศของฟุตบอลลีกโทรฟีใน ค.ศ. 2014 นอกจากนี้ ยังพาทีมคว้าแชมป์ลีกทูในฤดูกาล 2013–14 เขาถูกขายให้กับวีแกนแอทเลติกในเดือนมกราคม ค.ศ. 2016 และช่วยให้วีแกนชนะเลิศลีกวันในฤดูกาล 2015–16 เขาถูกปล่อยยืมตัวให้กับบาร์นสลีย์ในเดือนสิงหาคม ค.ศ. 2016 และเมื่อเขากลับสู่วีแกน ซึ่งตกชั้นจากแชมเปียนชิป เขาก็ได้กลายเป็นตัวหลักของทีม และช่วยให้ทีมชนะเลิศลีกวันและกลับสู่แชมเปียนชิปในฤดูกาล 2017–18
พอร์ตเวล
เชสเตอร์ฟีลด์
MCND
แคนเทอร์เบอรี
แคนเทอร์เบอรี  เป็นนครมหาวิหารโบราณของอังกฤษและเป็นมรดกโลกของยูเนสโก ตั้งอยู่ใจกลางของนครแคนเทอร์เบอรี เขตการปกครองท้องถิ่นของมณฑลเคนต์ ประเทศอังกฤษ เมืองตั้งอยู่ริมฝั่งแม่น้ำสตูร์
อาร์ชบิชอปแห่งแคนเทอร์เบอรีถือผู้นำหลักของคริสตจักรแห่งอังกฤษ เป็นประมุขเชิงสัญลักษณ์ของแองกลิคันคอมมิวเนียนทั่วโลก
แคนเทอร์เบอรีเป็นเมืองท่องเที่ยวที่ได้รับความนิยม เป็นหนึ่งในสถานที่ทีมีนักท่องเที่ยวมาเยือนมากที่สุดของสหราชอาณาจักร เศรษฐกิจของเมืองขึ้นอยู่กับการท่องเที่ยว ในอดีตเคยเป็นเมืองหลวงของราชอาณาจักรเคนต์ที่ปกครองโดยพวกเคลติก แคนเตียซิ และจูต มีสิ่งก่อสร้างโบบราณ อย่างเช่น กำแพงเมืองในยุคโรมันที่มีการสร้างใหม่ในศตวรรษที่ 14 มีซากโบสถ์ออกัสติน และปราสาทนอร์มัน
แคนเทอร์เบอรียังถือว่าเป็นนครเล็ก ๆ เมื่อเทียบกับขนาดพื้นที่และจำนวนประชากร เทียบกับเมืองอื่น ๆ ในอังกฤษ
พระยานิติศาสตร์ไพศาลย์ (วัน จามรมาน)
ศาสตราจารย์ พระยานิติศาสตร์ไพศาลย์ (วัน จามรมาน) เป็นอดีตอนุกรรมการร่างรัฐธรรมนูญ เป็นอดีตอธิบดีกรมอาลักษณ์ ผู้เคยทำงานใกล้ชิดพระบาทสมเด็จพระเจ้าอยู่หัวในกรมราชเลขาธิการ
พระยานิติศาสตร์ไพศาล เป็นคนกรุงเทพฯ เกิดเมื่อวันที่ 15 กันยายน พ.ศ. 2431 ที่บ้านเชิงสะพานยศเส อำเภอปทุมวัน จังหวัดพระนคร โดยมีชื่อเดิมว่า "วัน จามรมาน" เป็นบุตรของจมื่นเสนาสงคราม (ช้าง จามรมาน) กับนางพลอย จามรมาน เขาได้เข้าเรียนชั้นประถมที่โรงเรียนวัดเทพธิดาราม แล้วไปต่อชั้นมัธยมที่โรงเรียนวัดราชบุรณะ และไปจบชั้นมัธยมศึกษาพิเศษจากโรงเรียนสวนกุหลาบอังกฤษ (ที่ย้ายมาจัดการเรียนการสอนที่โรงเรียนเทพศิรินทร์ในช่วงเวลานั้น) ต่อมาได้เข้าไปเป็นนักเรียนล่ามของกระทรวงยุติธรรม เมื่อปี พ.ศ. 2451 จึงมีโอกาสเข้าเรียนโรงเรียนกฎหมายกระทรวงยุติธรรม ในปี พ.ศ. 2453 สอบได้เป็นเนติบัณฑิตชั้น 2 เข้ารับราชการเป็นผู้พิพากษาศาลคดีต่างประเทศ และในปี พ.ศ. 2454 ได้รับการคัดเลือกไปเรียนวิชากฎหมายต่อที่ประเทศอังกฤษ ที่สำนักกฎหมายเกรย์อินน์ จนเรียบจบกฎหมายจากอังกฤษในปี พ.ศ. 2459 แล้วจึงกลับไทยมารับราชการเป็นผู้พิพากษาต่อมา
พระยานิติศาสตร์ไพศาล ขณะมีตำแหน่งเป็นผู้พิพากษาศาลพระราชอาญา ในปี พ.ศ. 2460 ก็ได้รับพระราชทานบรรดาศักดิ์เป็นหลวงอรรถกัลยาณวาทย์ ได้ปีเดียวก็ได้รับการเลื่อนบรรดาศักดิ์ขึ้นเป็น “พระนิติศาสตร์ไพศาล” ได้เป็นกรรมการในศาลฎีกา ครั้นถึงปี พ.ศ. 2463 จึงย้ายงานจากทางด้านตุลาการมาอยู่ที่กรมราชเลขาธิการ มาเป็นเจ้ากรมกองการต่างประเทศ
ในเวลาอีก 3 ปีต่อมาได้รับการเลื่อนบรรดาศักดิ์ขึ้นเป็นพระยาในราชทินนามเดิม ทำงานในกรมราชเลขาธิการ ต่อมาถึงปี พ.ศ. 2470 ได้ขึ้นดำรงตำแหน่งอธิบดีกรมอาลักษณ์ จากนั้นอีก 3 ปี จึงย้ายกลับไปยังหน่วยงานเดิมที่กระทรวงยุติธรรม โดยในปี พ.ศ. 2474 ก่อนเปลี่ยนแปลงการปกครองท่านได้ขึ้นเป็นอธิบดีผู้พิพากษาศาลพระราชอาญา และเป็นอธิบดีผู้พิพากษาศาลคดีต่างประเทศในปีถัดมา
พระยานิติศาสตร์ฯ เคยเป็นคณบดีคนแรก ของคณะนิติศาสตร์ มหาวิทยาลัยธรรมศาสตร์ เป็นอาจารย์สอนกฎหมายที่จุฬาลงกรณ์มหาวิทยาลัย และเคยเป็นประธานกรรมการธนาคารออมสิน (พ.ศ. 2490-2492)
พระยานิติศาสตร์ฯ ถึงแก่อนิจกรรมในวันที่ 11 มีนาคม พ.ศ. 2510
พระยานิติศาสตร์ไพศาลย์
กีฬาแบดมินตันในโอลิมปิกฤดูร้อน 2020 – รอบคัดเลือก
การแข่งขันกีฬาแบดมินตันในโอลิมปิกฤดูร้อน 2020 รอบคัดเลือก เป็นการแข่งขันแบดมินตันเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 172 คน ระยะเวลาการคัดเลือกจะมีขึ้นระหว่างวันที่ 29 เมษายน พ.ศ. 2562 และ 25 เมษายน พ.ศ. 2564 และรายการการจัดอันดับสหพันธ์แบดมินตันโลกซึ่งมีกำหนดจะเผยแพร่ในวันที่ 29 เมษายน พ.ศ. 2564 จะถูกใช้เพื่อจัดสรรโควต้า แต่ละประเทศสามารถส่งนักกีฬาได้สุงสุด 2 คน ต่อรายการเดี่ยวชายและหญิงซึ่งจะอยู่ในมือวาง 16 อันดับแรกของโลก มิเช่นนั้นแล้วโควต้าจะถูกนับต่อไปจนครบโควต้า 38 คน กฎนี้ใช้เช่นเดียวกันในประเภทคู่ แต่ละประเทศส่งนักกีฬาได้สุงสุด 2 คู่ หากทั้งสองอยู่ใน 8 อันดับแรกของโลก ในขณะที่ชาติที่เหลือจะได้รับสิทธิจนกว่าจะครบโควต้าที่มีอันดับสูงสุด 16 คู่
สรุปอันดับ.
รายการทั้งหมดถูกเลื่อนออกไปและกำหนดเวลาใหม่เนื่องจากการระบาดทั่วของไวรัสโคโรนา
ดัคเคา
ดัคเคา  เป็นเมืองในโอเบอร์ไบเอิร์น รัฐไบเอิร์น ทางตอนใต้ของประเทศเยอรมนี ปัจจุบันเป็นเมืองที่พักอาศัยที่ได้รับความนิยมจากคนที่ทำงานที่มิวนิก โดยมีประชากรราว 45,000 คน เมืองเก่ามีปราสาทศตวรรษที่ 18 ตั้งอยู่บนที่สูง สามารถมองเห็นได้แต่ไกล
ดัคเคาก่อตั้งในคริสต์ศตวรรษที่ 9 เมืองเป็นที่รู้จักจากการมีค่ายกักกันดัคเคา สร้างขึ้นในปี ค.ศ. 1933 โดยนาซี
กีฬาเทเบิลเทนนิสในโอลิมปิกฤดูร้อน 2020 – รอบคัดเลือก
การแข่งขันกีฬาเทเบิลเทนนิสในโอลิมปิกฤดูร้อน 2020 รอบคัดเลือก เป็นการแข่งขันเทเบิลเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 172 คน แต่ละประเทศส่งนักกีฬาได้สูงสุด 6 คน ประกอบด้วย ประเภทเดี่ยว ชาย 1 คน หญิง 1 คน ในประเภททีม ชาย 1 ทีม หญิง 1 ทีม และคู่ผสม 1 ทีม
มัสยิดฟัยศ็อล
มัสยิดฟัยศ็อล, มัสยิดไฟซอล หรือ มัสยิดฟัยซัล  เป็นมัสยิดในอิสลามาบาด ประเทศปากีสถาน ตั้งอยู่บริเวณเชิงเขา Margalla Hills มัสยิดนี้ประกอบด้วยการออกแบบร่วมสมัย มีชั้นนอกของอาคาร 8 ด้านซึ่งได้รับแรงบันดาลใจมาจากกระโจมเบดูอิน (Bedouin tent) มัสยิดฟัยศ็อลเป็นสถานที่ท่องเที่ยวสำคัญของทั้งประเทศปากีสถานและของเมืองอิสลามาบาด และได้รับการเรียกขานว่าเป็นมัสยิดที่มีสถาปัตยกรรมร่วมสมัยที่มีอิทธิพลต่อสถาปัตยกรรมอิสลาม
การก่อสร้างมัสยิดเริ่มต้นขึเนในปี 1976 หลังการจัดสรรงบประมาณ $120 ล้าน ที่พระราชทานโดย สมเด็จพระราชาธิบดีฟัยชัลแห่งซาอุดิ ที่ซึ่งมัสยิดตั้งชื่อจากพระนามของพระองค์ งานออกแบบที่แปลกใหม่นี้เป็นผลงานของสถาปนิกชาวตุรกี Vedat Dalokay ซึ่งได้รับการคัดเลือกจากการประกวดในระดับนานาชาติ ด้วยลักษณะที่ขาดโดมแบบที่พบในมัสยิดทั่วไป มัสยิดฟัยศ็อลล้อมรอบด้วยหออะษานสูง 260ฟุต สี่หอ ภายในมัสยิดสามารถจุคนได้ 10,000 คน
ด้วยพื้นที่รวมทั้งหมดของมัสยิดอยู่ที่ 54,000 ตารางฟุต มัสยิดฟัยศ็อลจึงเป็นส่วนสำคัญของภูมิทัศน์เมืองอิสลามาบาด มัสยิดตั้งอยู่ที่ปลายด้านเหนือของถนนฟัยศ็อล (Faisal Avenue) ทางตะวันออกเฉียงเหนือของเมือง เชิงเขาของ Margalla Hills ซึ่งเป็นส่วนเชิงเขาตอนปลายทางตะวันตกที่สุดของเทือกเขาหิมาลัย มัสยิดนี้เป็นมัสยิดที่ใหญ่ที่สุดในประเทศปากีสถาน และเคยดำรงตำแหน่งมัสยิดที่ใหญ่ที่สุดในโลกตั้งแต่ปี 1986 ถึงปี 1993 จนกระทั่งโครงการมัสยิดขนาดใหญ่ต่าง ๆ ในประเทศซาอุดีอาระเบียสร้างสำเร็จ ในปัจจุบันมัสยิดฟัยศ็อลเป็นมัสยิดที่มีพื้นที่ความจุสูงที่สุดในโลกเป็นอันดับที่สี่
มัสยิดไฟซัล
มัสยิดฟัยซัล
Khuzestan
มัสยิดแบดชาฮิ
กีฬาเทนนิสในโอลิมปิกฤดูร้อน 2020 – รอบคัดเลือก
การแข่งขันกีฬาเทนนิสในโอลิมปิกฤดูร้อน 2020 รอบคัดเลือก เป็นการแข่งขันเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส ญี่ปุ่นได้รับการพิจารณาเป็นอันดับแรกจากการจัดอันดับที่จัดทำโดยสมาคมนักเทนนิสมืออาชีพ (ATP) และสมาคมเทนนิสหญิง (WTA)
เกณฑ์การคัดเลือก.
เกณฑ์คุณสมบัติหลักคือรายการการจัดอันดับของ ATP และ WTA ที่เผยแพร่เมื่อวันที่ 7 มิถุนายน พ.ศ. 2564 ผู้เล่นที่เข้าแข่งขันจะถูกส่งรายชื่อมาอย่างเป็นทางการโดยสหพันธ์เทนนิสนานาชาติ การจัดอันดับ ATP และ WTA ขึ้นอยู่กับการผลงานจาก 52 สัปดาห์ที่ก่อนหน้าและมีการแข่งขันหลายรายการในช่วงสองเดือนระหว่างช่วงเวลาของการจัดอันดับที่ยังค้างสำหรับการคัดเลือกและกำลังจะเริ่มก่อนการแข่งขันเทนนิสในกีฬาโอลิมปิก
แต่ละคณะกรรมการโอลิมปิกแห่งชาติ (NOC) สามารถส่งนักกีฬาชาย 6 คนและหญิง 6 คน โดยมีจำนวนสูงสุด 4 คนในประเภทเดี่ยวและ 2 คู่ในประเภทคู่
หญิงเดี่ยว.